CELEX: C2006/143/25
Language: sk
Date: 2006-06-17 00:00:00
Title: Spojené veci C-443/04 a C-444/04: Rozsudok Súdneho dvora (tretia komora) z  27. apríla 2006  (návrh na začatie prejudiciálneho konania, ktorý podal Hoge Raad der Nederlanden) – H. A. Solleveld (C-443/04) a J. E. van den Hout-van Eijnsbergen (C-444/04)/Staatssecretaris van Financiën (Šiesta smernica o DPH — Článok 13 A ods. 1 písm. c) — Oslobodenia — Poskytovanie zdravotnej starostlivosti osobám v rámci výkonu lekárskeho alebo paramedického povolania — Terapeutické liečenie vykonávané fyzioterapeutom a psychoterapeutom — Definícia paramedického povolania zo strany predmetného členského štátu — Právomoc voľnej úvahy — Hranice)

17.6.2006   
            
            
               SK
            
            
               Úradný vestník Európskej únie
            
            
               C 143/14
            
         Rozsudok Súdneho dvora (tretia komora) z 27. apríla 2006 (návrh na začatie prejudiciálneho konania, ktorý podal Hoge Raad der Nederlanden) – H. A. Solleveld (C-443/04) a J. E. van den Hout-van Eijnsbergen (C-444/04)/Staatssecretaris van Financiën
   (Spojené veci C-443/04 a C-444/04) (1)
   
   (Šiesta smernica o DPH - Článok 13 A ods. 1 písm. c) - Oslobodenia - Poskytovanie zdravotnej starostlivosti osobám v rámci výkonu lekárskeho alebo paramedického povolania - Terapeutické liečenie vykonávané fyzioterapeutom a psychoterapeutom - Definícia paramedického povolania zo strany predmetného členského štátu - Právomoc voľnej úvahy - Hranice)
   (2006/C 143/25)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: H. A. Solleveld, J. E. van den Hout-van Eijnsbergen
   
      Žalovaný: Staatssecretaris van Financiën
   Predmet veci
   Návrh na začatie prejudiciálneho konania – Hoge Raad der Nederlanden – Výklad článku 13 časť A ods. 1 písm. c) smernice 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Oslobodenie od dane služieb poskytovaných osobám v rámci výkonu medicínskej alebo paramedicínskej profesie definovanej príslušným členským štátom – Činnosti vykonávané fyzioterapeutom nad rámec vnútroštátnych medicínskych alebo paramedicínskych činností
   Výrok rozsudku
   Článok 13 A ods. 1 písm. c) Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať v tom zmysle, že zveruje členským štátom právomoc voľnej úvahy, aby definovali paramedické povolania a poskytovanie určitých druhov zdravotnej starostlivosti osobám, ktoré sú súčasťou týchto povolaní na účely oslobodenia stanoveného týmto ustanovením. Členské štáty však musia pri výkone tejto právomoci voľnej úvahy dodržiavať cieľ sledovaný uvedeným ustanovením, ktorým je zabezpečiť, aby sa oslobodenie uplatňovalo iba na plnenia poskytované osobami, ktoré majú požadovanú odbornú kvalifikáciu, ako aj zásadu daňovej neutrality.
   Vnútroštátna právna úprava, ktorá nezahŕňa povolanie psychoterapeuta do definície paramedického povolania, je v rozpore s uvedenými cieľmi a uvedenou zásadou iba vtedy, ak, a to prináleží preskúmať vnútroštátnemu súdu, psychoterapeutické liečenie, keď ho vykonávajú psychiatri, psychológovia alebo osoby s akýmkoľvek iným lekárskym alebo paramedickým povolaním, je oslobodené od DPH, a v prípade, keď ho vykonávajú psychoterapeuti, tak jeho kvalita môže byť považovaná, zohľadňujúc odbornú kvalifikáciu posledne uvedených, za rovnocennú.
   Vnútroštátna práva úprava, ktorá nezahŕňa niektoré špecifické činnosti zdravotnej starostlivosti poskytovanej osobám fyzioterapeutmi, akou je zdravotná starostlivosť spočívajúca v diagnostikovaní rušivých polí, do definície tohto paramedického povolania, je v rozpore s tým istým cieľom a s tou istou zásadou iba vtedy, ak, a to prináleží preskúmať vnútroštátnemu súdu, uvedená zdravotná starostlivosť vykonávaná v rámci uvedených činností je oslobodená od DPH, ak ju vykonávajú lekári alebo zubári, a v prípade, keď ju vykonávajú fyzioterapeuti, tak jej kvalita môže byť považovaná, zohľadňujúc odbornú kvalifikáciu posledných uvedených, za rovnocennú.
   
      (1)  Ú. v. EÚ C 6, 8.1.2005.